Aldeburgh
Store norske leksikon,Geografi,Verdens geografi,Europa,Storbritannia og Nord-Irlands geografi
Aldeburgh er en liten by i Storbritannia, i Suffolk på Englands østkyst. Byen er kjent alt fra angelsaksisk tid, og var en ledende havneby med blomstrende skipsindustri inntil elven Alde grodde igjen og store skip ikke lenger kunne fortøyes.
I dag er Aldeburgh først og fremst et turistmål, der Martellotårnet er et tydelig landemerke. Det ble bygget melleom 1808 og 1812 og var det nordligste av 103 tårn som skulle forsvare England mot Napoleon.Aldeburgh Festival ble igangsatt i 1948 på komponisten Benjamin Brittens initiativ, og er et årlig sommerfestspill hovedsakelig dedikert til klassisk musikk. Aldeburgh var Brittens hjemby. Les mer i Store norske leksikon Benjamin Britten